text: 5,8 millioner adskiller høj og lav
  09 juni 2010 kl. 14.44
  Knap 5,8 millioner kroner. Det er forskellen på huspriserne på de billigste og dyreste villaveje i Syd- og Sønderjylland.
  Ejendomsmæglernes boligsiden.dk har udpeget de billigste og dyreste veje. Ejendomsmæglerne har taget de veje med i undersøgelsen, hvor der er blevet handlet mindst tre villaer inden for de seneste 30 måneder.
  I Storegade i Holsted er tre huse blevet handlet til en pris på 438.333 kroner i gennemsnit.
  
  De dyreste
  I den modsatte ende ligger palæerne på Tagesvej ved Vejle Fjord. Her er tre huse blev handlet til en gennemsnitlig pris på 6,215 millioner.
  Udover Storegade i Holsted ligger de billigste huse på Tingvej i Skærbæk, Vestertoften i Nordborg og Terpvej i Rødding med priser op til 523.000 kroner.
   
  Udover Tagesvej ligger de dyreste huse på Stranden i Kolding, Rosenhaven i Vejle og Trelde Næsvej i Fredericia. Her ligger priserne mellem 3,6 og 4,2 millioner kroner.
  De gennemsnitlige priser er bergenet på et så spinkelt grundlag, at enkelte handler kan ændre billedet.
  Blandt kandidaterne til toplisten er Limen og Sanddalparken i Fredericia.
  